Борис Младенов-Young
Рецепта за семейно щастие

chitanka.info

Съпругът в своя дом не бива

        от работа да бяга;

жена му, за да е красива,

        ще трябва да помага.

Да готви, да пере и чисти

        без признак на умора,

килими тежки обемисти

        да тупа на простора.

След работа със пълни мрежи

        продукти да донася,

подаръци сюрприз и свежи

        цветя да й поднася.

Да храни бебето кърмаче

        с бутилка през нощите,

да скача като се разплаче

        и сменя пеленките.

Чиниите да не забравя

        и кофата с боклука;

самотна да не я оставя

        за да почувства скука.

Да я ухажва и развлича,

        от „вълци“ да я пази;

в колежки да не се увлича,

        че яко ще загази.

Заплатата си да й дава

        за грим и тоалети,

в леглото да я забавлява —

        за друг да се не сети.

Пред тъщата си да не мръщи

        лице благоговейно…

Така ще има сговор вкъщи

        и щастие семейно!

София — 1986 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.